Jens Book-Jenssen
Store norske leksikon,Kunst og estetikk,Film, TV og teater,Revy og underholdning,Underholdningsartister
Jens Book-Jenssen var en svært populær norsk sanger, kabaretkunstner og teaterleder. Hans aktive karriere som sanger strakk seg over mer enn 60 år med uavbrutt popularitet, og mer enn to millioner solgte plater. mottok Spellemannprisens hederspris for 1972, og Leif Justers ærespris i 1983.
Sangkarriere Som sanger platedebuterte han i 1932. Han ble raskt landets ledende plateartist i en stil som var sterkt påvirket både av Ernst Rolf og tidlig amerikansk crooner-jazz, særlig Bing Crosby. Den ledende posisjonen beholdt han til begynnelsen av 1960-årene. Til senere suksesser hører dobbeltalbumet Det går ingen veier tilbake (1975) og singelen Det er lov å være bli', som han lanserte til 75-årsdagen i 1985. Blant hans mange klassikere er Når lysene tennes der hjemme (1934), En liten gyllen ring (1936), Blåklokker (1938), Gudskjelovkvelden (1949), Hva var vel livet uten deg (1951), Nordlandsnetter (1952), Når kastanjene blomstrer i Bygdø Allé (1950, ny innspilling i 1957), Norge i rødt, hvitt og blått (1963), mange av Reidar Thommessens melodier og den vemodige visen om Jacob Skjærsliper (1956). Revykarriere Jens Book-Jenssen hadde sin scenedebut hos Victor Bernau i 1933. I 1934–1935 var han ved Scala Teater, og i 1936 startet han ved Chat Noir. Book-Jenssen satte også i scene en lang rekke revyer, og han var direktør for Sirkusrevyen fra 1947 til 1949 og for Chat Noir fra 1947 til 1950 og fra 1954 til 1959. I årene 1950 til 1954 og etter 1959 ledet han omfattende revyturneer både i Norge og rundt i Europa. Book-Jenssen var kjent for å slippe til nye talenter, som The Monn-Keys, Nora Brockstedt og Grynet Molvig. Han skrev og oversatte også sangtekster, noen ganger under pseudonymet Peter Coob. Les mer i Store norske leksikon Jens Book-Jenssen i Norsk biografisk leksikon norsk teaterhistorie revy Eksterne lenker Sceneweb om Jens Book-Jenssen